মানবিক কাজের জন্য বিশ্বজুড়ে সুপরিচিত জাতিসঙ্ঘের সাবেক মহাসচিব ও কূটনীতিক কফি আনান মারা গেছেন ৮০ বছর বয়সে। বিশ্বের সর্ববৃহৎ সংস্থা জাতিসঙ্ঘের সপ্তম মহাসচিব হিসেবে ১৯৯৭ থেকে ২০০৬ সাল পর্যন্ত টানা ১০ বছর দায়িত্ব পালন করেছিলেন ঘানা বংশোদ্ভূত এ ব্যক্তিত্ব। তিনিই ছিলেন জাতিসঙ্ঘের প্রথম কৃষ্ণাঙ্গ আফ্রিকান মহাসচিব। ২০০৭ সালে মানবাধিকার নিয়ে কাজ করা বৈশ্বিক নেতাদের গ্রুপ দ্য এলডারসের প্রতিষ্ঠা হলে এর সদস্য হন কফি আনান। ২০১৩ সালে ওই গ্রুপের চেয়ারম্যান হন তিনি।